મુંબઈમાં આ બંને કંપનીઓની 30 હજાર પણ વધુ ખાનગી ટેક્સીઓ દોડે છે. ઓલા અને ઉબર કંપનીઓના ડ્રાઈવરોનો આક્ષેપ છે કે કંપનીઓએ એમને મોટા મોટા વચનો આપ્યા હતા, પણ આજે ડ્રાઈવરો એમના ખર્ચને પણ પહોંચી શકતા નથી. ડ્રાઈવરોએ રૂ. 5-7 લાખનું ઈન્વેસ્ટમેન્ટ કર્યું હતું, અને એમને દર મહિને દોઢ લાખ રૂપિયાની આવક થશે એવી ધારણા હતી, પણ બંને કંપનીઓના ગેરવહીવટને કારણે ડ્રાઈવરોને એનાથી અડધા ભાગની આવક પણ થતી નથી.